cyanic-selkie/wikianc huggingface dataset:
Reinforsen kraftverk
Langvatnet er magasin for kraftverket. Vannet reguleres mellom 41 og 44 moh. Langvatn kraftverk utnytter også Langvatnet som magasin.
Kraftverket ble bygget i 1925 av Dunderland Iron Ore Co Ltd. I 1950 ble kraftverket overtatt av NVE og leverte da kraft til Jernverket i Mo i Rana.
Det er installert to vertikale francisturbiner på 3,4 MW. Midlere årsproduksjon er på 28 GWh.
Eier er Statkraft.
Erling Aas-Eng
Erling Aas-Eng (født 9. januar 1965) er en norsk tidligere lokalpolitiker (Sp) som var ordfører i Tolga kommune fra 2007 til 2011, da han ikke stilte til gjenvalg. Han er også tillitsvalgt i Bondelaget.
Aas-Eng har vært i kommunestyret for Senterpartiet siden 1995. Aas-Eng har også vært i sentralstyret i Senterungdommen, vært nestleder i Hedmark Nei til EU og vært vararepresentant til fylkestinget. I 2015 ble han valgt til leder i Hedmark Bondelag.
Aas-Eng er sivilagronom fra NLH på Ås og driver mjølkeproduksjon på Telneset. Erling Aas-Eng er seniorrådgiver i Rådhuset Vingelen.
Rubber Soul
Rubber Soul er det sjette albumet fra The Beatles, utgitt i desember 1965. Dette er det albumet som gav dem en politisk musikkstil, inspirert av blant andre Bob Dylan. Albumet ble i USA utgitt i en noe annerledes versjon enn i Europa.
Bakgrunn
Tittelen skyldes en svart jazzmusiker som på spottende vis karakteriserte Mick Jagger som «plastic soul». En kan også høre Paul McCartney rope «Plastic soul, man, plastic soul» under opptakene. «Plastic» ble altså endret til «Rubber».
Innspillingene av Rubber Soul tok ikke mer enn en måned og ble ikke avsluttet i studio før i midten av november, men ble mixet og gjort ferdig på rekordtid for å rekke julesalget. Albumet ble faktisk sluppet på samme dag som dobbeltsingelen «We Can Work It Out» / «Day Tripper» henholdsvis 3. desember (UK) og 6. desember 1965 (USA), som også ble spilt inn i begynnelsen av november. Til tross for hastverket regnes utgivelsen av Rubber Soul for å være et av de mest musikalske og best gjennomførte album.
Norbert Dobeleit
Norbert Dobeleit (født 17. juli 1964) er en tysk friidrettsutøver.
Han representerte Vest-Tyskland under Sommer-OL 1988, hvor han tok bronse på 4 × 400 meter stafett.
Terje Mjøs
Terje Mjøs (født 30. april 1961) er en norsk næringslivsleder. I april 2017 ble han konsernsjef i IT-selskapet Visolit. Mjøs var fra oktober 2010 til mars 2015 administrerende direktør og konsernsjef i Evry, og har tidligere vært administrerende direktør i ErgoGroup, og direktør i Hydro IS Partner. Han er utdannet Cand.scient i informatikk ved Universitetet i Oslo, og han har en MBA-tittel fra BI.
Atom Heart Mother (sang)
«Atom Heart Mother» er en seks-delt suite som ble utgitt første gang på Pink Floyds LP med samme navn fra 1970. På den originale vinylutgaven fra 1970 opptar det 23:43 lange verket en hel plateside og er bandets lengste sammenhengende spor. Den er komponert av alle gruppens fire medlemmer, sammen med Ron Geesin. Den er (sammen med «The Trial» fra The Wall) en av kun to Pink Floyd-sanger fra før 1987 som er kreditert til en person utenfor bandet.
John Cockcroft
John Douglas Cockcroft (født 27. mai 1897 i Todmorden, død 18. september 1967 i Cambridge) var en britisk fysiker. Han ble tildelt Nobelprisen i fysikk i 1951 sammen med Ernest Walton «for deres pionerarbeid med omdanning av atomkjerner med kunstig akselererte atompartikler».
Atom Heart Mother (sang)
Komposisjonen er delt opp i seks deler, men vinylutgaven og de fleste CD-utgivelsene deler ikke suiten i enkeltspor, så det er ingen entydig enighet om at titler og seksjoner er delt opp som forsøksvis angitt under.
Filmregissøren Stanley Kubrick ønsket å bruke sporet i filmen A Clockwork Orange, men fikk ikke tillatelse av bandet.
Den vestafrikanske økonomiske og monetære union
Den vestafrikanske økonomiske og monetære union (fransk: Union économique et monétaire ouest-africaine, UEMOA) er en organisasjon som består av de vestafrikanske statene Benin, Burkina Faso, Elfenbenskysten, Guinea-Bissau, Mali, Niger, Senegal og Togo.
De har også felles sentralbank; Sentralbanken for de vestafrikanske statene.
Eksterne lenker
Economic Community of West African States
3. etappe av Giro d’Italia 2010
3. etappe av Giro d'Italia 2010 ble kjørt den 10. mai 2010. Nok en gang startet rytterne i Amsterdam, og nok en gang ble det en etappe preget av velt. Heller ikke på denne etappen klarte den rosa trøya å holde seg unna uhellene. Rundt en mil før målgang deiset Cadel Evans i bakken, og uten lagkamerater rundt seg tapte han mye tid til teten til tross for et heroisk forsøk på å kjøre inn gruppen der de andre sammenlagtkanonene satt. I hovedfeltet ble det dratt opp til massespurt, og da favoritten André Greipel stivnet i front stakk Wouter Weylandt fra og sikret seg sin første etappeseier i Giroen. Tidligere dopingdømte Aleksandr Vinokurov tok over ledelsen i sammendraget, og rittdebutanten kunne ikle seg den rosa trøya på podiet i Middelburg.
Eksterne lenker
2010 Giro d'Italia, Stage 1 to Stage 11
Grønligrotta
Grønligrotta er en 4100 meter lang kalkstein-grotte i Røvassdalen i Rana kommune, rundt 30 km fra Mo i Rana. Grotta har en helning nedover på 20°. Laveste punkt ligger 107 meter under inngangen. Turister tas, med guide, cirka 400 meter innenfor fjellsiden utenfor, med opptil 80 meter fjell over seg.
Kalksteinen er enkelte steder omdannet til et tynt marmor-bånd, innhyllet i glimmerskifer. Taket i grotta består av granatglimmerskifer.
Grotta ble oppdaget i 1750 av den første bosettelsen på gården i Grønlia. Den første utforskning av grotta ble foretatt i 1914 av den norske geologen Oxaal da han også kartla hele grottesystemet. I 1988 ble det foretatt videre undersøkelser av dens sedimenter av geologene StPierre og Løvlie. Grotten er Nordens eneste opplyste turistgrotte, og har årlig 10 000 besøkende.
Grotta ble dannet som en hule under vann, og veggene fremviser klare spor av erosjon.
Gjennom Grønligrotta renner en underjordisk elv med fosser og stryk. Eleven som renner igjennom grotten er den samme elven som renner gjennom «Setergrotten» og geologisk sett har de samme grottesystem, men det er ikke mulig for mennesker å komme fra den ene grotten til den andre. Den inneholder også flere jettegryter, der hvis man er heldig kan se små fisk (ørret). En granittblokk er kilt inn i en fjellsprekk inne i det såkalte «kapellet» i grotta, er blitt fraktet flere km med isbreen for 10 000 år siden i istidens sluttfase.
Tomislav Crnković
Tomislav Crnković (født 17. juni 1929 i Kotor, død 17. januar 2009 i Zagreb) var en jugoslavisk fotballspiller som deltok i de olympiske leker 1952 i Helsingfors. Crnković vant en olympisk sølvmedalje i fotball under Sommer-OL 1952 i Helsingfors. Han var med på det jugoslaviske laget som kom på andreplass i fotballturneringen bak Ungarn. Jugoslavia vant kvartfinalen med 5-3 over Danmark og i semifinalen beseiret de med 3-1. Finalen tapte de med 0-2 til. Crnković spilte seks kamper i turneringen.
Crnković spilte 51 landskamper for Jugoslavia i perioden 1952–1960.
Brazoria County
Brazoria County er et fylke i den amerikanske delstaten Texas. Det ligger i de sørøstlige delene av staten og det grenser mot Harris County i nord, Galveston County i nordøst, Matagorda County i sørvest, Wharton County i vest og mot Fort Bend County i nordvest.
Brazoria Countys totale areal er 4 137 km² hvorav 547 km² er vann. I 2000 hadde fylket 241 767 innbyggere og administrasjonssenteret ligger i byen Angleton. Brazoria County har fått sitt navn etter elven Brazos River som flyter gjennom fylket.
Byer og kommuner
<div style="">
91:an-stipendiet
91:an-stipendiet var en utmerkelse som ble innstiftet i 1974 av det daværende forlaget Semic som påskjønnelse til svenske tegneserietegnere, -manusforfattere og andre som bidro til å fremme svenske serier og svensk serieproduksjon.
Michael Manley
Michael Manley (født 10. desember 1924 i Kingston, død 6. mars 1997 samme sted) var en jamaikansk politiker som var tre ganger landets statsminister.
91:an-stipendiet
Prisen ble innstiftet til minne om tegneserieskaperen Rudolf Petersson, som var mannen bak figuren 91:an Karlsson (på norsk: 91 Stomperud). Selve prisen bestod av en statuett i messing og en pengesum som fra år til år varierte i størrelse. Prisen ble siste gang utdelt i 1996, bare fem dager før Petersson ville fylt 100 år. Om lag et år senere ble forlaget Semic kjøpt opp av det danske mediekonsernet Egmont.
Michael Manley
Manley var den fjerde statsministeren Jamaica har hatt siden frigjøringen fra Storbritannia i august 1962. Michael Manley var en demokratisk sosialistisk politiker.
Michael er den andre sønnen til politikeren Norman Manley og kunstnerneren Edna Manley. Michael Manley ble beskrevet som en karismatisk figur som ble leder for Jamaica People's National Party noen få måneder før hans far døde i 1969.
Han gikk blant annet på Jamaica College og tjenestegjorde i Royal Canadian Air Force under den andre verdenskrig. I 1945 begynte han ved London School of Economics. I desember 1951 vendte han tilbake til Jamaica og engasjerte seg i fagbevegelsen. Han ble utnevnt til Senatet da Jamaica ble uavhengig i 1962, og fem år senere ble han innvalgt i Parlamentet.
Kort tid etter at faren pensjonerte seg fra politikken, ble Manley leder for People's National Party i 1969. I denne egenskap var han opposisjonsleder før hans parti vant det påfølgende valget i 1972. Manley vant stort over den upopulære sittende statsministeren Hugh Shearer ved valget i 1972, og ble dermed den neste statsministeren på Jamaica. I 1974 foran 70 000 tilhengere kunngjorde han at «demokratisk sosialisme» var partiets offisielle ideologi.
Etter at mer enn 100 mennesker døde i 1976 i voldshandlinger- noe Manley tilskrev sine høyreorienterte motstandere- innførte han unntakstilstand. Hans parti vant valget igjen samme år.
Michael Manley var gift fem ganger. I 1946 giftet han seg med Jacqueline Ramellard, men ekteskapet ble oppløst i 1951. Manley giftet seg deretter med Thelma Verity i 1955, i 1960 ble dette ekteskapet også oppløst. I 1966 giftet Manley seg med Barbara Lewars (død i 1968), i 1972 giftet han seg med Beverley Anderson, men også ekteskapet ble oppløst i 1990. Beverly Anderson Manley skrev boken Manley Memoirs som kom ut i juni 2008, som handlet om hennes ekteskap med statsministeren. Manleys aller siste ekteskap var med Glynne Ewart, de giftet seg i 1992. Manley fikk til sammen fem barn fra sine fem ekteskap.
Manley var også forfatter og skrev til sammen syv bøker, inkludert den prisbelønte A History of West Indies Cricket, der han diskuterte koblingene mellom cricket og vest-indisk nasjonalisme.
Michael Manley døde av prostatakreft den 6. mars 1997, i en alder av 72 år.
Francisco Novella
Don Pedro Francisco Novella Azabal Pérez y Sicardo var en spansk general. Han var visekonge av Ny-Spania en kort periode mellom den 5. og den 21. juli 1821.
Tanbergmoen
Tanbergmoen er et lite geografisk område i Ringerike kommune i Viken. Moen ligger i tidligere Norderhov kommune, på høydedraget nord for Norderhov kirke og den gamle storgården Tanberg, som blant annet er kjent fra Snorre Sturlasons Heimskringla som Thornberg, og strekker seg nordover mot de søndre delene av Hønefoss, og østover mot Haugsbygd og Åsa.
Stavhella
Det sørvestre hjørnet av Tanbergmoen er kjent som Stavhella, der det finnes en stor gravplass fra tidligere tider som ennå ikke er skikkelig arkeologisk utforsket. Gravplassen inneholder blant annet et tjuetalls gravhauger og et ukjent antall (kanskje flere hundre) flatmarksgraver, som trolig ble anlagt der i perioden bronsealderen–vikingtiden.
Jensebråten og Galgefurua
På Tanbergmoen står også den berømte Galgefurua (også kjent som Signalfurua), like ved den tidligere militære ekserserplassen Jensebråten. Retterstedet på Ringerike ble flyttet fra Stein til Tanbergmoen i 1710. Furua er omkring sju meter høy og 0,8 m i tverrsnitt. Den er svært forkrøplet å se til. Galgegreine sitter cirka 4 meter over bakken. Det sitter en smidd klave i greina, som er festet med hjemmesmidd spiker. Under klaven er det feste for en bøyle, som hengetauet skulle gjøres fast i. Ifølge forskriftene skulle det i galgegreina også være en jernbolt, men den mangler.
Det er fortsatt uklart om den furua som står der i dag er gammel nok til å ha vært galge. Den er anslått å være mer enn 200 år gammel, men noen nøyaktig datering på treet har man ikke.
Dødsstraff ved henging ble avskaffet i Norge i 1815. Mellom da og 1876 ble dødsstraff fullbyrdet ved halshugging med håndøks. Deretter ble det bestemt at det skulle brukes falløks (giljotin), men sistnevnte metode kom aldri til anvendelse her til lands.
Jensebråten ble avløst som militær ekserserplass da Helgelandsmoen leir ble tatt i bruk i 1868. Noen av bygningene ved den gamle ekserserplassen ble flyttet til den nye leiren. Helgelandsmoen leir, som ble avviklet i 2001, er i dag synonym med Helgelandsmoen Næringspark.
Måløy-Skarholmen fyr
Måløy-Skarholmen fyr ligger vest av Leinesfjorden i Steigen kommune i Nordland. Fyrtårnet er av støpejern og står på en tre etasjes betongblokk med maskinrom og forrådslager. Det er vanskelige landingsforhold på Skarholmen.
Bygging av fyret
Fyrstasjonen Måløy-Skarholmen ligger på en av de ytterste holmer utenfor Steigen, ca 16 km vest for Leines. Holmen ligger knapt åtte meter over høyvann og bølgene slår ofte over den. Bevilgningen til byggingen ble gitt i 1919/20 og i første omgang ble en anleggsbrakke satt opp i 1920, men denne blåste på sjøen. Forsyningsfartøyet med nye byggematerialer forliste året etter. Fyrtårnet ble allikevel ferdig i 1922, og står på en tre etasjers høy betongblokk. .
Vinteren 1936-37 var det svært mye uvær, og i mars 1937 var stormen så voldsom at naustene på Kya, Måløy-Skarholmen, og Tennholmen fyrstasjoner ble blåst bort. Til erstatning ble det på disse fyrene satt opp nye naust av betong.
Det ble satt inn et 2. ordens linseapparat i fyret, og dette er fortsatt i bruk. Lysvidden er 18-15,5 nautiske mil, lysstyrken er 139 100 cd, brenntiden er fra 4. august til 2. mai. Fyrkarakteren er Oc 8 sek, det vil si kontinuerlig lys med en formørkelse hvert 8. sekund. Lysets høyde er 42 m.
Fyret var helt fra begynnelsen utstyrt med tåkesignal. I 1951 ble det installert elektrisitet i fyret, i 1979 ble fyret automatisert og i 1983 ble tåkesignalet nedlagt. Det er et viktig fyr for alle skip som trafikkerer Vestfjorden.
BI Athletics Fotball
BI Athletics Fotball er fotballaget ved Handelshøyskolen BI i Oslo. Formelt startet laget opp høsten 2006 og startet seriespill i 2007-sesongen. Fotballagets interesser er todelt; sørge for et fritidstilbud for BI Nydalens studenter, og etablere seg som et anerkjent studentidrettslag, slik som NTNUI og OSI. Laget er kun drevet av studenter ved BI.
Herrer
Laget ble plassert i 8. divisjon, avdeling 1, og hadde allerede ambisjoner om å rykke opp. 2007-sesongen endte med 31 poeng og 5.-plass, 9 poeng bak avdelingsvinner Heming 2. Mellom endte Christianssand, Frelsesarmeen og Lommedalen 3, alle med 35 poeng.
For 2008-sesongen ble laget plassert i 7. divisjon, avdeling 2. Etter sluttspilt sesong endte laget på en 3.-plass med 35 poeng, kun ett fattig poeng bak opprykksplassen som Vinderen tok. Avdelingen ble vunnet av Frognerparken 2 på 41 poeng.
Da avdelingsoppsettet for 2009-sesongen ble klart, viste det at laget skulle spille i 6. divisjon, avdeling 3. Men etter å ha rykket opp to år på rad, endte det kun med 21 poeng og 7.-plass dette året. Heggedal/VUL vant avdelingen suverent, med dobbelt så mange poeng som BI Athletics.
Damer
Etter initiativ fra den kvinnelige bestanden på BI, ble det i 2008 startet opp et damelag. De ble plassert i 2. divisjon kvinner 7'er, avdeling 2 og endte sesongen nest sist, med kun Oslo Døve under seg. Foran 2009-sesongen ble laget flyttet til avdeling 1, uten at det innebar noen forbedring. BI Athletics endte nest sist igjen, med kun et utesluttet Snarøya-lag under seg.
Storuman (innsjø)
Storuman (umesamisk: Stuora Ubmeje) er en 173 km² stor innsjø i landskapet Lappland i Sverige. Umeälven går gjennom innsjøen, som er 135 meter på det dypeste. Ved sørøstenden av innsjøen ligger tettstedet Storuman.
Innsjøen består av to lett skillbare deler. Den ca. 30 km lange nordvestre delen er smal og svingete, og omgis av 400-500 meter høye, bratte fjellsider. Her er innsjøen opptil 112 meter dyp, med en bredde på 500 meter. Den sørøstlige delen av innsjøen er opptil 6 km bred, med nesten jevne kystlinjer.
Firkløver
Firkløver er en uvanlig firebladet form av den ellers trebladige kløveren, vanligvis hvitkløver eller rødkløver. Denne varianten kan forårsakes av en kombinasjon av genetikk og ytre miljøfaktorer.
Symbol
I vestlig kulturhistorie er firkløveren et lykkesymbol, spesielt når man tilfeldigvis kommer over en uten å ha lett etter slike.
Fride på skipet
Fride på skipet er en norsk dokumentarserie for barn og ungdom produsert av TV Inter. Serien gikk på som Barne-TV på NRK Super våren 2010. I serien følges syv år gamle Fride Tvedt som er på tokt med sykehusskipet MS «Africa Mercy» som seiler langs Afrikas vestkyst i humanitær tjeneste for den kristne organisasjonen Mercy Ships. Frides far er tannlege og mor er sykepleier. Frides bror på tolv år og søster på fjorten år er også med.
Over ti episoder vises Frides spesielle liv gjennom hendelser ombord på skipet og på turer på land med familien. Hver episode slutter med en leggesekvens før Fride slår på lyset og skriver en hilsen til bestemor som bor i Norge. Serien fikk gode seertall og ble blant de mest populære innslagene i Barne-TV i perioden serien gikk, med 186 000 seere og 80 % oppslutning. Den figurerte også som det mest sette programmet på NRK Supers nett-TV.
Henry FitzRoy, 1. hertug av Richmond og Somerset
'''Henry FitzRoy, 1. hertug av Richmond og Somerset''' (født 15. juni 1519 i Blackmore i England, død 23. juli 1536) var sønn av kong Henrik VIII av England og hans tenårige elskerinne Elizabeth Blount, det eneste avkom utenfor ekteskap som kong Henrik anerkjente. FitzRoy fikk dannet jarldømmet Nottingham og hertugdømmet av Richmond og Somerset den 16. juni 1525.
Henry FitzRoy, etternavnet er fransk for «sønn av kongen», ble født i Blackmore i Essex ble oppdratt som en prins ved Sheriff Hutton Castle i Yorkshire. Hans far hadde en spesiell glede av ham og hadde stor interesse i å følge hans oppvekst. Ved et tidspunkt var det også samtaler om å gjøre ham til kongens legitime arving. Det fantes til og med en plan på å forsøke få en pavelig dispensasjon slik han skulle kunne gifte seg med sin halvsøster Mary og på den måten forene kongens legitime datter med hans illegitime sønn. Begge disse planene ble forkastet da rådgiverne påpekte at folket ikke ville akseptere dette.
Han giftet seg med Mary Howard, den eneste datteren til Thomas Howard, 3. hertug av Norfolk, den 28. november 1533, blant annet ved ønske fra Anne Boleyn, kong Henrik VIIIs andre hustru, som også var en slektning av Howard. Tradisjonen har sagt at dronningen var motstander av ekteskapet, men historikerne er nå overbevist om at det tvert imot var hun som arrangerte forholdet. Således kom Howard-familien enda tettere tilknyttet kongens gunst. Like betydningsfullt var vennskapet mellom Henry FitzRoy og hans et år eldre svoger, Henry Howard, jarl av Surrey, ettersom begge vokste opp sammen ved Windsor Castle og det er disse årene som Henry Howard minnes i diktstrofen: «...at Windsor, where I, in lust and joy, with a kings son, my childish years did pass...»
Den unge hertugens lovende karriere ble brått avbrutt i 1536. For en tid hadde han sett meget dårlig ut og mange historikere mener det er sannsynlig at han led av sykdommen tuberkulose. I mai da Anne Boleyn ble anklaget for forræderi tillot kongen dommerne for å anklage henne for å forsøke å forgifte den unge hertugen. Som med alle de andre anklagene som ble fabrikkert mot dronningen var også denne uten bevis. Anne Boleyn ble henrettet den 19. mai 1536. Til tross for at kongen trøstende fortalte sin sønn at han var heldig som hadde unnsluppet «heksens planer» døde gutten av sykdommen ved St. James's Palace.
Hertugens dekorerte gravkammer er i kirken i Framlingham i Suffolk.
Hans far overlevde sin sønn med mer enn et tiår, og ble etterfulgt av sin legitime sønn, prins Edvard som ble Edvard VI av England, født kort til etter at Henry FitzRoy døde. Edvard VI (1537 – 1553) døde også av tuberkulose.
I litteraturen
En litterær figur basert på Henry FitzRoy finnes i romanserien Blood Book av Tanya Huff, og i TV-serien Blood Ties som er basert på romanene. Den fiktive Henry blir en vampyr, forfalsker sin egen død og etter mer enn fire hundre år lever han i Toronto, Ontario i Canada.
Alkmaar
Beliggenhet
Alkmaar ligger nord i provinsen Noord-Holland, i den nordvestlige delen av Nederland. Byen ligger like bak sanddynene, og strendene i  Egmond aan Zee og Bergen aan Zee ligger kun et par kilometer vest for byen. Målt i en rett linje ligger den nederlandske hovedstaden Amsterdam 30 kilometer sør for Alkmaar.
Historie
Alkmaar ble først nevnt på 900-tallet og fikk bystatus i 1254. De eldste delene av Alkmaar ligger på en gammel sandbanke som ga vern mot havet i middelalderen. Resten av byen liger bare noen meter over havet og består av en av de eldste polderene som eksisterer.
I 1573 klarte byen å stå imot en beleiring fra spanske styrker ledet av Fernando Álvarez de Toledo av Alba. Alkmaar var den første byen i Nederland som ble frigjort fra den spanske okkupasjonen og dette var et vendepunkt i åttiårskrigen.
Seieren ga opphav til uttrykket Bij Alkmaar begint de victorie («Seier begynner i Alkmaar»). Hendelsen blir fremdeles feiret hvert år den 8. oktober i byen, dagen da beleiringen tok slutt.
I 1799, under de franske revolusjonskrigene, erobret en engelsk-russisk styrke byen, men ble til slutt overvunnet i slaget ved Castricum. Den franske seieren ble minnet på Triumfbuen i Paris som «Alcmaer».
Noordhollandsch Kanaal åpnet i 1824 og ble gravd gjennom Alkmaar. I 1865 ble det åpnet jernbaneforbindelse mellom Alkmaar og Den Helder og i 1867 mellom Alkmaar og Haarlem.
Severdigheter
Alkmaar er mest kjent for osten sin. Hver fredag bli det tradisjonelle ostemarkedet avholdt med menn i hvite drakter og stråhatter som bærer de store ostene på bårer frem til vektskålene.
Alkmaar har mer enn fire hundre monumenter, Waag fra det fjortende århundre, den praktfulle rådhuset, Grote Kerk, mange gårdsrom, fasader og kanaler. Stedelijk Museum er moro for ung og gammel.
Magne Nyborg
Magne Johan Nyborg (født 2. oktober 1927, død 11. juni 1996) var en norsk forsker i kognitiv læringspsykologi ved Universitetet i Oslo fra midten av 1960-tallet og inn i 1990-tallet. Nyborg gjennomførte en omfattende og eklektisk pedagogisk forskning i et tidsrom over tre tiår, der bygget videre på og integrerte teorier til blant annet Lev Vygotsky, Jerome Bruner, Jean Piaget, Bandura, Alexander R.Luria, Burrhus F. Skinner, Donald O. Hebb, Paul M. Fitts, Richard Atkinson og Richard Shiffrin og Fergus I.M.Craik & Robert S. Lockhart  Han utviklet på grunnlag av forskningen en læringsteori og korresponderende lærings- og undervisningsmodeller. Han var opphavsmann for PSI-modellen, BU-modellen og GBS-modellen.
Kortfattet presenteres Nyborgs teori om hvilken betydning grunnleggende begreper har for effektiv læring slik: "The central postulate of CT is that basic concepts are prerequisites for effective learning. 5Nyborg (1993), the ‘father’ of the CT approach contends that teaching about concepts (i.e. conceptual systems, classes of phenomena) promotes the efficient transfer of learning, which provides a basis for ‘multiple abstractions’ or ‘analytic coding’, processes required for future learning. The CT paradigm was developed into an applied educational approach using the Concept Teaching Model (CTM). The CTM systematically aims to teach basic cognitive concepts and conceptual systems to children from pre-school to elementary school age. CT was primarily developed as a way to improve teaching in order that the general ability of the learner could be enhanced."
Biografi
Nyborg startet sin forskerkarriere i 1964 og før det underviste han i 12 år i daværende folke- og framhaldsskole hvor han førte to klasser frem til avsluttende eksamen. De observasjonene han da gjorde munnet ut i et ønske om å forstå hvorfor enkelte barn i normalskolen generelt lærte på en utilfredsstillende måte, dvs. på en lite meningsfull og lite overførbar måte, og derfor en lite motiverende måte og hvorfor disse barna glemte for raskt og ble for mye frustrert, osv. Forskningen hans var i sterk grad motivert av dette ønsket. Nyborgs teoretiske- og empiriske forskning resulterte i flere modeller for pedagogiske tenkning, planlegging og praksis.
Etter at Nyborg tok doktorgraden i 1971, var han forsker og lærer ved Universitetet i Oslo, de siste 10 årene som dosent og professor. Fra og med 1993 søkte han avskjed for å arbeide med forskningsformidling gjennom stiftelsen INAP – Institutt for Anvendt Pedagogikk.
Nyborg var gift med spesialpedagog Ragnhild Nyborg, som også var medforfatter av flere av hans siste publikasjoner. Begge gikk bort i 1996.
PSI-modellen
Nyborgs teoretiske modell av en lærende person, PSI-modellen (Person-Situasjon-Interaksjons-modellen), er en tegnet fremstilling hvor Nyborg peker ut antatte forhold mellom psykologiske prosesser og strukturer i en lærende person, ofte i interaksjoner med andre personer. Her vektlegges språkets betydning for læring og utvikling og den rollen som læreforutsetninger i form av grunnleggende begrepssystemer (GBS) kan ha for koding i persepsjonen, for korttidsminnebehandling av informasjon, for tenkning og problemløsning, for valg av handling etc.
PSI-modellen gir en mulighet til å teoretisk forestille seg hva som kan antas å skje inne i en lærende person sett i forhold til ytre observerbare hendelser og blir et analyseredskap for resonnementer rundt hva som kan ha sviktet når læring hos barn og unge ikke finner sted i tilstrekkelig grad og hvilke pedagogiske tiltak som kan iverksettes for at de skal tilegne seg læreforutsetninger og forbedre sin evne til å lære.
BU-modellen
BU-modellen (Begreps-Undervisnings-modellen) kalles gjerne for BU-modellen eller BUM og er den sentrale undervisningsmodellen. BU-modellen representerer pedagogiske- og psykologiske prinsipper og tenkemåter for hvordan en kan bidra til at barn og unge tilegner seg grunnleggende begreper og begrepssystemer til et språklig, bevisstgjort og overførbart nivå, hvor disse komponentene kan fungere som langtidsminne og bli viktige redskaper for koding, korttidsminnebearbeidinger, tenkning og læring, valg av handling etc.
Prinsippene kan også benyttes i undervisning av alle mer sammensatte hverdagsbegreper og fagbegreper. Der man i den grunnleggende begrepsundervisningen underviser om enkeltegenskaper, vil en i undervisningen av mer sammensatte fenomener måtte rette fokus mot to eller flere karakteristiske egenskaper, samt hvordan disse skiller seg fra egenskapene til andre, gjerne forvekslingslike fenomener ved hjelp av analytisk koding ved GBS
GBS-modellen
Grunnleggende BegrepsSystemer (GBS-modellen) er en ordnet presentasjon med ord for en rekke grunnleggende begrepssystemer med tilhørende begreper (farge, form, stilling, størrelse, retning, antall m. fl.) som det har vist seg viktig å lære barn og unge på en presis måte og som danner basis for videre læring og utvikling. I alt regner en med fra om lag 18 til 26-27 begrepssystemer alt etter hvordan disse grupperes. Nyborg betegnet sin oversikt over grunnleggende begreper og begrepssystemer som en målanalytisk modell.
Modellen for ferdighetsopplæring
Modellen for ferdighets-opplæring ble avledet fra en oppgaveanalyse av ferdigheter utført av Paul M. Fitts og viser hvilke delprosesser som inngår i ferdighetslæring innenfor rammen av tre faser, til hjelp når pedagoger skal tenke omkring og tilrettelegge for ferdighetslæring av ulike slag.
Analytisk koding
Analytisk koding er et sentralt begrep i Nyborgs læringsteori "Analytisk koding innebærer at personen ved en ”mental” prosess suksessivt vender, innretter eller styrer sin oppmerksomhet mot ulike deler ved et observert helt fenomen, mot egenskaper ved deler eller det hele, mot forhold mellom så vel som innen helheter, mot antall deler eller helheter etc Denne form for oppmerksomhets-innretning vil svært ofte skje på basis av grunnleggende begrepssystemer (GBS), integrert med språk- ferdigheter.  Dette kan også uttrykkes som at personen koder ett og samme fenomen på flere måter ved hjelp av et utvalg av språklig bevisstgjorte GBS.""En slik analytisk koding kan altså foregå på et indre plan, men kan også utføres på et ytre og observerbart plan ved at personen utfører selvinstruksjoner under kodingen samt ”rapporterer” om utfallet av oppmerksomhets-innretningene: Hvilke deler kan denne tingen deles inn i/opp i? (Aktuelt svar). Hva er antallet deler? (Aktuelt svar). Hvilken farge, form, stilling, størrelse, plass, m.m. har den/de forskjellige delene? (Aktuelle svar). etc."Denne kodingen gir i neste omgang grunnlag for å foreta sammenligninger (se likheter og forskjeller mellom ulike fenomen/situasjoner), kategoriseringer (f.eks. inn i begreper) og generaliseringer med tilsvarende muligheter for overføring av læring til nye situasjoner.
Erfaringer med Systematisk begrepsundervisning
Magne Nyborgs undervisningsmodeller er utprøvet og dokumentert i et større antall flerårige og kontrollerte forsøk i barnehager, skoler og - i sin tid - Statens spesialskoler over et tidsspenn på 35 år. BU-modellen er også trukket inn i prosjekter og forskningsarbeid internasjonalt og har vunnet anseelse for sin gode effekt, særlig for barn med læringsutfordringer.
Kafétien Gomis
Kafétien Antoine Gomis (født 23. mars 1980 i Saint-Quentin) er en fransk lengdehopper. Han representerer klubben ASPTT Lille-Métropole i Lille.
Prinsessen av Burundi
Prinsessen av Burundi er en art ciklider, endemisk til de harde vannmassene i Tanganyikasjøen i Øst-Afrika. Den er en populær akvariefisk som blir ca. 10 cm lang. Den har også blitt brukt i en rekke studier om fiskeadferd.
Som de fleste ciklider, viser den omfattende yngelpleie og eldre yngel er med på å pleie sine yngre søsken. Arten har blitt oppkalt etter den belgiske iktyologen Pierre Brichard.
Kafétien Gomis
Karriere
I 2010 deltok han først ved VM i friidrett innendørs i Doha, men 7,84 var ikke godt nok til å videre fra kvalifiseringen. Bedre gikk det under EM i friidrett 2010 i Barcelona, der han hoppet 8,24 meter, som var ny personlig rekord, og fikk med det sølvet, bak tyske Christian Reif, som hoppet hele 8,47.
Sandvasselva
Sandvasselva kan vise til flere elver i Norge:
Technostructure
Technostructure er et begrep skapt av økonomen John Kenneth Galbraith i boka "The New Industrial State" (1967) for å beskrive gruppen av teknikere i et foretak (eller et administrativt organ) med stor innflytelse og kontroll på dens økonomi. Begrepet refererer vanligvis til den ledelsesmessige kapitalismen hvor direktøren (virksomhetsleden) og andre ledere, forskere, eller advokater holder mer makt og innflytelse i selskapet enn aksjonærene i vedtak og retningsbestemtelser.
Jacob Langebek
Jacob Langebek (født 23. januar 1710 i Skjoldborg i Thy, død 16. august 1775 i København) var en dansk gehejmearkivar og historiker som stiftet Det kongelige danske Selskab for Fædrelandets Historie og Sprog i 1745. Han redigerte selskapets historiske kildesamling Danske Magazin (6 kvartalsbind, 1745–53).
I 1732 lyktes Langebek å fullføre sine studier som teolog på tross av stor fattigdom. Han ble lagt merke til og fikk støtte fra flere kanter. Frederik Rostgaard ansatte ham som medarbeider på Den Danske Ordbog, mens Hans Gram skaffet ham plass på Det Kongelige Bibliotek og lot ham flytte inn hos seg. Langebek var for sin tid uvanlig kritisk når det gjaldt utøvelse av kildekritikk. Han noterte seg alt han kom over om Danmarks historie, og skrev kildene av med sin tydelige håndskrift og en for samtiden uvanlig nøyaktighet.
Langebek hadde innsamlet mye stoff om norske bergverk, men lite av det kom på trykk. Hans store samlinger om dansk mynthistorie kom aldri for en dag, heller ikke verket hans om segl og monumenter som han hadde lagt mye arbeid ned i. Han hadde hatt problemer med å gjennomføre planene sine, delvis pga helseproblemer, delvis fordi han ofte la sitt eget arbeid til side for å hjelpe og veilede andre.
I 1770 ble Langebek etatsråd. Da Johann Friedrich Struensee innførte trykkefrihet, utga Langebek tre anonyme nidvers mot Struensee: Nye Prøve af Skrive-Frihed, Tanker over Jule-Aftens Feyde 1771 og Frimodige tanker over Den saa uventede som store Hevnens Dag, den 17de Januarii 1772. Likevel jublet han over Struensees fall i januar 1772 ved gjenutgi versene under tittelen Trende Skalde-Digte til Oplysning i vore Tiders Historie, som er mer givende som tidsbilde enn som poesi. Johan Herman Wessel gjorde narr av Langebeks diktning med linjene
Langebek havnet i konflikt med hoffpresten Erik Pontoppidan fordi han hadde rettet diverse småfeil i Pontoppidans danske kirkehistorie, Annales ecclesia Danicæ. Ett sted hadde han kommet med skarp kritikk over slik mangel på nøyaktighet. Pontoppidan tok seg nær av dette og skrev et anonymt «Brev angaaende den Dristighed, med hvilken A. Huitfeldt og andre Historieskrivere korrigeres af det Danske Mag.s Forfattere». På selskapets vegne tilbakeviste Langebek dette med knusende virkning. Nå gikk Pontoppidan til Christian 6. og beklaget seg over å være dypt ærekrenket med krav på oppreisning. Langebek på sin side fremmet en tilsvarende klage til kongen, der han som oppreisning for seg selv og selskapet søkte om en professorstilling ved Københavns Universitet, men uten plikt til å forelese, mot at han - i tillegg til Danske Magazin - årlig utga et skrift om dansk språk og historie. Kongen fant denne holdningen «meget impertinent», og kalte ham i stedet inn for å gi Pontoppidan en unnskyldning. Langebek måtte bøye seg for dette, men folkemeningen var på hans side, og kong Christian 6. sørget for at saken ikke fikk ubehagelige følger for noen av partene. Begge la saken bak seg, og Langebek skrev et vakkert minneord over kong Christian 6. etter kongens død i 1746.
I 1753 fikk Langebek Fredrik 5.s understøttelse til en studiereise til Sverige, Finland, Polen, Russland og Livland. Der oppsøkte han kilder til dansk historie og kom hjem med rundt 4.000 avskrifter til arkivene. Langebek ble i 1772 tildelt «medaljen pro meritis», innstiftet i 1771. Han er gravlagt i domkirken i København, men gravstedet ble rasert da kirken brant under Københavns bombardement i 1807.
Spurvfjorden
Spurvfjorden (nordsamisk: Čižževuotna) er en fjordarm av på vestsiden av Kjøfjorden i Sør-Varanger kommune i Finnmark. Fjorden har innløp mellom Áhkobákti i nord og Rivdnjenjárga i sør i den ytre delen av Kjøfjorden og strekker seg én kilometer vestover til fjordbotnen. Øst for Spurvfjorden ligger Skogerøya.
Det er ingen bosetninger ved fjorden.
Bukfurede ormebløtdyr
Bukfurede ormebløtdyr (Solenogastres) er en liten klasse med ørsmå ormelignende marine bløtdyr. Klassen blir ofte slått sammen med ufurede ormebløtdyr (Caudofoveata) til gruppen Aplacophora, men noen har regnet denne gruppen som parafyletisk. Imidlertid tyder nå nyere forskning på at den allikevel kan være monofyletisk. Ellers regner man med at gruppen med bukfurede ormebløtdyr omhandler av cirka 200 arter, som deles videre inn i to overordener med to ordener i hver.
Ensomfjellet
Erebor var hjemmet for Kongen under fjellet, og det ble et av dvergenes festningsverk, hvor dvergene ble mange og folket blomstret. Den tids dverger var svært begavet i å smi og å arbeide med stein, og det var stor etterspørsel etter de tingene de laget vidt og bredt. Selvfølgelig ble dvergene veldig rike på grunn av dette, og samlet opp store lagre med gull og skatter. Det var dette som tiltrakk dragen Smaug.
Bukfurede ormebløtdyr
Ufurede ormebløtdyr mangler både skall og fot, men har i stedet ørsmå aragonittiske skjell med kalkrike små pigger (som kan være massive eller hule) som dyret bruker til å bevege seg med. Artene lever i sendimentene på bunnen og livnærer seg av organisk detritus. Skjellene kan arrangeres vinkelrett i forhold til hverandre på ytterhuden, så de former et slags skjelett. Omkring 80 prosent av artene har radula.
Ensomfjellet
En dag da Thorin Eikenskjold var ute å jaktet kom Smaug fra fjellene som en ennå ganske ung drage og tok Erebor. Dette var ca. i år 2770 i det tredje tidevervet. Thráin II, som var kongen under fjellet på den tiden, og flere andre dverger i følge med ham unnslapp (som det senere ble funnet ut) gjennom en hemmelig dør i siden av fjellet. I mange år levde dvergene i eksil i Blåfjellene helt til et tilfeldig møte mellom Thorin og Gandalv Grå. Sammen planla de å ta tilbake fjellet. Om dette er det fortalt i detalj i Ferden til Erebor, som er en del av boken Ufullendte fortellinger.
Bukfurede ormebløtdyr
Inndeling
Inndelingen under følger WoRMS og er i henhold til Gofas & Garcia-Alvarez (2016). Norske navn følger i hovedsak Artsdatabanken, men navn i parentes er kun uoffisielle beskrivelser.
Ensomfjellet
I Hobbiten drar hobbiten Bilbo Lommelun og Thorin og et følge på 12 andre dverger til Ensomfjellet for å vinne det og skatten tilbake fra Smaug. Hugd inn i fjellsiden var det en hemmelig dør som var fem fot høy og bred nok til at tre kunne gå side om side. Gandalv hadde klart å få tak i dørens nøkkel, men også nøkkelen ville bare åpne døren hvis den synkende solen og den siste høst månen var på himmelen sammen. Dette var ved et lykketreff ikke så mange dager etter at Bilbo og følget var kommet fram.
Med mer flaks enn visdom ble Smaug endelig drept, skutt ned fra himmelen med en velrettet pil mot hans eneste svake sted av Bard Bue, en mann fra Esgaroth. Og så krevde Thorin fjellet som sitt siden han var arving av de gamle kongene under fjellet. Bard ble senere konge av det området som lå i skyggen av fjellet og ble kjent som Dale. Men alvene fra Myrkskog og mennene fra Esgaroth krevde å få del i skatten som Thorin nektet å dele. Dette ledet til Femhærerslaget (2941 T.T.), hvor Dáin II Jernfot kom for å hjelpe sin fetter Thorin, men dvergene, alvene og mennene slo seg sammen med ørnene for å slåss mot orkene som også dukket opp. I dette slaget ble Thorin dødelig såret, og derfor gikk tittelen Kongen under fjellet og Konge av Durins folk til Dáin.
Da Riket under fjellet var gjenoppbygd ble området rundt Erebor blomstrende på ny. Dvergene og mennene ble gode venner igjen. Dáin ble drept i Ringkrigen og han ble etterfulgt av sin sønn Thorin III Steinhjelm.
Stanley Colville
Stanley Cecil James Colville (født 21. februar 1861 i Eaton Place i London, død 9. april 1939) var en britisk høyere offiser i Royal Navy.
Liv og virke
Colville ble utdannet ved Marlborough College før han ble en del av mannskapet ombord på HMS «Britannia» i juli 1874. I oktober 1876 ble Colville forfremmet og han ble en del av den britiske flåten i Middelhavet. I mai 1878 ble Colville forflyttet til slagskipet HMS «Black Prince» i Den engelske kanal og i januar 1879 var han ombord korvetten «Boadicea» som var stasjonert ved Kapp det gode håp. Senere samme året tjenestegjorde Colville på land under zulukrigen i 1879. I oktober 1880 ble Colville stasjonert i Portsmouth i Hampshire for videre militær opplæring.
I juli 1882 ble Colville stasjonert på slagskipet HMS «Alexandra», flaggskipet i den britiske middelhavsflåten. Colville ble forfremmet til løytnant i november 1882 for innsats under bombingen av den egyptiske byen Alexandria. I 1896 tok han kommandoen over en britisk kanonbåt i Sudan. Han ble hardt såret og forfremmet til kaptein i august 1896. I november samme år ble han utnevnt til companion av (CB) Order of the Bath.
Colville ble utnevnt til kommandør av Royal Victorian Order i juni 1902. I desember 1905 tok Colville kommandoen over slagskipet «Hindustan» som var utstasjonert i Atlanterhavet, og han ble utnevnt til adjutant for kongen. Colville ble forfremmet til kontreadmiral i november 1906 og han ble forfremmet til viseadmiral i april 1911. I september 1914 ble Colville gitt kommandoen over Shetlandsøyene og Orknøyene der den tyske keiserlige flåte ble holdt tilbake i Scapa Flow i påvente av utfallet av fredsforhandlingene i Versailles. I 1914 ble han også utnevnt til admiral, en posisjon han hadde under hele den første verdenskrig.
Colville pensjonerte seg fra den britiske marinen i april 1922. Colville døde i april 1939, i en alder av 78 år.
Colville var storkorsridder av Order of St Michael and St George.
Tshawe Baqwa
Tshawe Baqwa (født 6. januar 1980 i Tyskland), også kjent under artistnavnet «Kapricon», er en norsk rapper, stemmeskuespiller og programleder. Sammen med Yosef Wolde-Mariam utgjør han hiphop- og rap-duoen Madcon, som har hatt stor suksess i Europa.
I 2007 vant han den tredje sesongen av Skal vi danse. Tshawe fikk færre poeng av dommerne enn den andre finalisten, Mona Grudt, men fikk flest stemmer av publikum. Han har stemmen til Nico i barnefilmen Rio (2011), fra 20th Century Fox. Høsten 2018 var han dommer i talentkonkurransen Idol på TV 2.
Familie
Tshawe Baqwa ble født i Tyskland av sørafrikanske foreldre. Baqwa kom til Norge med moren sin da han var 6 måneder gammel, og flyttet tilbake til Sør-Afrika da han var 14 år. Han er bror til artisten Nosizwe.
Melodeon (orgel)
Melodeon er en type orgel med frie tunger som lydgivere. Lyden dannes ved at luft suges forbi frie tunger, eller frie rørblad, og får disse til å vibrere. Vanligvis pumpes luften ved hjelp av to fotpedaler, jamfør tråorgel, men det finnes instrumenter med elektrisk pumpe og pedalstemmer. Det første melodeonet ble produsert i 1854 av Mason & Hamlin fra Boston, Massachusetts, og instrumentet var da også overveiende et amerikansk fenomen. På engelsk omtales det også gjerne som american (reed) organ.
Melodeon er nært beslektet med harmonium, men skiller seg fra denne ved at luften suges ved hjelp av undertrykk, istedenfor å blåses. Dette gir to ganske ulike klangresultat. I et melodeon undertrykkes det ofte lite sjarmerende overtonespekteret til de vibrerende tungene, mens et harmonium vil la disse spre seg langt mer uhindret. Som resultat av dette har et melodeon ofte en mer behagelig klangfarge enn et harmonium.
Det største melodeon som er laget er trolig Peloubet Church Organ fra 1892 med 1948 frie tunger, 3 manualer og pedaler, laget av Lyon & Healy (iflg. Robert Gellermann, The American Reed Organ, 1973 Vestal Press, New York).
Se også
Melodeon (organ)
Eivind Norman Borge
Eivind Normann Borge (født 24. februar 1950) er en norsk lokalpolitiker (FrP) som var ordfører i Hvaler kommune mellom 2007 og 2019.
30. serierunde i Eliteserien 2017
30. runde i Eliteserien i fotball for menn 2017 ble alle kamper spilt samtidig søndag 26. november klokken 18:00.
Aksetiden
Aksetiden eller aksialtiden betegner perioden fra 8. århundre f.Kr. til 2. århundre f.Kr., da et tankesett med fellestrekk oppsto tilsynelatende uavhengig i Kina, India, Israel og Hellas. Betegnelsen ble formulert av den tyske filosofen Karl Jaspers i 1949.
I verket Vom Ursprung und Ziel der Geschichte (Om historiens opprinnelse og mål), uthever Karl Jaspers en rekke betydningsfulle grunnleggere av tenkning som hver for seg har hatt en avgjørende innflytelse på senere filosofi og religion i hvert område der disse tenkerne virket. Jaspers fant en slående likheter tilsynelatende uten noe form for direkte idéoverføring fra ett område til et annet, da det ikke foreligger noen nedskrevet indikasjon på en omfattende kommunikasjon og idéutveksling mellom antikkens Hellas, Midtøsten, India, og Kina. Jaspers framholdt denne epoken som enestående, og som kunne settes opp mot hele resten av menneskehetens forestillingshistorie. Jaspers' tilnærming til kulturen omkring midten av forrige årtusen før Kristus har blitt antatt av senere forskere, og har blitt et diskusjonstema i religionshistorie.
En vendetid
Jaspers argumenterte for at aksetiden ble «tiden da menneskehetens åndelige fundament ble lagt samtidig og uavhengig ... og at dette fundamentet fortsatt er det menneskeheten støtter seg på idag». Fundamentet ble lagt av uavhengige tenkere innenfor rammen av et sosialt miljø i forandring.
Tenkere og bevegelser
Jaspers' aksiale forandring omfatter platonismens vekst, som senere ville ha avgjørende innflytelse på den vestlige verden både gjennom kristen og verdslig tankegang opp gjennom middelalderen og inn i renessansen.
Jainismen spredte ideer om śramaṇa (askese), ahimsa (ikke-vold), karma og samsara. Buddhismen, en annen av verdens mest innflytelsesrike filosofier, ble grunnlagt av Siddharta Gautama, eller Buddha, som levde i denne perioden. Buddhismens utbredelse ble fremmet av Ashoka, som levde sent i epoken.
I Kina oppsto konfucianismen i denne epoken, der den fortsatt har dyp innflytelse på sosialt og religiøst liv.
Zoroastrismen, et annet av Jaspers' eksempler, er vesentlig for utviklingen av monoteismen. -- although Jaspers uses the Seleucid-era estimate for the founding of Zoroastrianism, which is actually the date of Cyrus' unification of Persia. The exact date of Zarathustra's life is debated by scholars with some, such as Mary Boyce, arguing that Zoroastrianism itself is significantly older. Others, such as William W. Malandra and R.C. Zaehner suggest that he may indeed have been an early contemporary of Cyrus living around 600 BC.
Jaspers tar også med Upanishadenes forfattere, Laozi, Homer, Sokrates, Parmenides, Heraklit, Thukydid, Arkimedes, Elias, Jesaia, Jeremias, og Devterojesaja som aksiale skikkelser. Jaspers framholdt spesielt Sokrates, Konfucius og Siddharta Gautama som eksemplariske mennesker, eller som «paradigmatiske personligheter».
City Connections
City Connections var et norsk platelabel som ble etablert i 1999. De ga ut album av Klovner i Kamp, Oslo Fluid og Salvador. Prosjektet ble startet av medlemmene av Klovner i Kamp og Oslo Fluid samt Larry Bringsjord og Jakob Kielland, men ble lagt ned i 2004. Klovner i Kamp fortsatte da med ny kontrakt med Tuba Records.
Aksetiden
Aksetidens fellestrekk
Jaspers beskriver aksetiden som «et interregnum mellom to aldre av mektige imperier, en pause for frihet, et dypt pust som frembragte den mest lysende bevissthet». Jaspers var spesielt interessert i likhetene i omstendigheter og tankesett hos epokens skikkelser. Disse likhetene omfatter et engasjement for å finne et menneskes hensikt. og framveksten av en ny eliteklasse av religiøse ledere og tenkere i Kina, India og Vesten.
City Connections
City Connections lå under plateselskapet MTG Productions og hadde distribusjon gjennom dets partnere, først Sony og siden EMI.